
Plovan Pavlović u uredu. 


A. Nabožne popivke na čast 

sv. Šimuna. 


BOŽIČNA KOLEDA, 

koja se od velike davnine piva u Zadarskom 
Varošu. 

f veti Šime, kruno sveta, 

Koj 1 nebeska vrata stresa, 

I Vas držu kako kneza 
I cesara i viteza. 

Vi ste organ glasoviti, 

Koj’ zvonite zim 1 i liti; 

Vi ste sunce, kad zabili, 

Vi ste sunce, kad zakrili; 

Vi ste sunce prije zore, 

Vi ste sunce više gore. 

Sada, Divo, tebe molim 
Od putnici, ka greš mimo; 

I ja gredem od Betleraa: 

Bog se rodi od plemena, 

I Marije Dive Svete. 

Mimo Tempal ja gredući 
Vidim Divu na ležući ; 

I na vratili Templa stase 
Staij Simun, koj 1 , čekaše; 

Stari Šime Elžabetu, 

Ka od Dive ditić 1 uze: 

,,Aj Šimune, mužu stari, 

„Primi ovi božji dar i, 

„Prim 1 Jitića od Marije, 

„Odklen žarko sunce sije; 

„Nit 1 ga ćuše, nit vidiše, 

,,U istinu Isus biše. Amen. 



Stara crkva sv. Šimuna, danas sv. Roka, 
u Zadru. 

CRKVENA PISMA 

na slavu Sv. Šimuna 


jjjoga kida bolest kruta 
*H’ ga muči tuga ljuta, 
Neka traži sebi lika 
U Šimuna Pravednika. 


Njemu dade božja milost, 
Da on vidi vičnu svitlost, 
Kad u Crkvi Majka Diva 
Dodje kazat Boga živa. 

Na sve ruke on ga uze, 
Pa proliva grozne suze, 
Od miline i veselja, 
Gledajući Spasitelja. 


O naš jslavni OđvitniČe, 
Sveti Šime pravedniče. 
Čuvaj nas od svake tuge, 
Bata, glada, bola, kuge. 


0 naš slavni itd. 


0 naš slavni itd. 


Tada Širnun iz dubine 
Svoga srca Boga moli: 

„Pusti Bože da premine, 

»Moja duša s ove doli. 

„Već mi ništa neostaje, 

„Za čim moje srce haje, 

„Kada vidih Sina tvoga, 

„Isukrsta, Spasa moga. 

Slavo naša, Sveti Šime, 

Ti nas brani svako vrime, 

Neka tvoje Svete Moći, 

Svegj nam budu u pomoći. 

t T , m , . 0 naš slavni 

Hvala Te ni, vični Bože, 

Sto po Šimi nas pomože, 

Tebi slava, Tebi dika, 

Sada, vazda, u vik vika. Amen. 


0 naš slavni itd. 


0 naš slavni itd. 


itd. 


Život, prinosi i čudesa S. Šimuna Pravednika 
, c r fi °!‘ l ok 1 ? 1 m01 . tv ® na slavu istoga svetca. U Zadru 
ltfbO, Demarchi Bougier, str. 33—4 


CRKVENA PISMICA 

na slavu Sv Šimuna. 

’gjffitko želi milosti 
ST® Od Boga dobiti, 

Nek Moli Šimuna, 

Božjega Proroka 

(pripiv:) Šimune Pravedni 
Ti nas pomozi, 

Boga nepristano 
Za nas moli, 

Slavo, naša, Sveti šime! 

Ti nas braniš svako vrime, 
v , Odvitniče naš! — Odvitniče naš. 

Simun razganja 
Tuge i žalosti, 

On liči bolestne 
Od svake nemoći. 

v . (pripiv.-) Šimune pravedni itd. 

Simun je Isusa , 

Na ruke primio, 

I Divi Mariji • 

Muke prorekao, v 

~ (pripiv:) šimune pravedni itd. 

Slava Gospodinu 
Otcu nebeskomu, 

I Sinu Isusu 

Sa Duhom u vike. Amen. 

Život S. Šimuna, 1860, str. 36—7, 


CRKVENA POPIVKA 

na čast Sv. Šimuna. 

f vi se danas poniženo 
Svetom Šimi pristavimo 
I srdcem ga svi iskreno 
Zazivajmo i prosimo. 

(Kor:) Sveti Šime razgaljuje 
Jade, tuge i žalosti, 

Tužnim blaži sve gorkosti, 

Zla i bolest odbacuje. 

Ki god želi milost steći 
I od Boga dare ine, 
šimunu s’ ima uteći, 

Ki nas ljubi sa visine. v 

(Kor:) Sveti Šime razgaljuje itd. 

Na njegove On je ruke 
Isukrsta Boga uze’, 

Ter Mariji gorke muke 
Proricale lijuć suze. 

(Kor:) Sveti Šime razgaljuje itd. 

Šimunova duša uzleti 
U prejasne rajske dvore, 

Al’ mu tilo k nam doleti, 

Prelazeći brda i gore. v 

(Kor.) Šveti Šime razgaljuje itd. 

Odvilnika Bog odredi 
Grada sela i krajine, 

Da nas bvani i prišteđi 
Glada, kuge, zle godine. 

(Kor:) Sveti Šime razgaljuje ild. 

Slava Otcu Nebeskomu, 

Slava Šiinu privelika, 

Slava Dubu pvis vetom i 
I Šimunu do vile vika. Amen, 

V. S. Molitve i Pisme na slavu ?v. Šimuna 
Pravednoga Proroka, Zadar, Katolička Hrvatska 
Tiskarna, 1891, str. 11—2. 



Nutrina crkve s Šimuna u Zadru. 
q ■ di: 


B. PO VIS MOĆIJU, 
ČAŠĆENJAI ČUi ESA SV. ŠIMUNA 
PRO OKA. 





































Tilo sv. Šimuna 

I. Smrt i pokop Sv. Šimuna prije 
1900 godina. 


Veseli se, Zadre, na primorju 
t _ I, Hrvate, svemu po Zagorju; 
Veseli se, Bosno, zemljo slavna, 
Ungarijo i Srbijo ravna. 

Eto Vama rodna jesen sviće, 

Rodna jesen, Šimin danak biće: 
Osmog dana misec’ listopada, 

Sa stabala kad lišće odpada. 

Navrši se eto broj godina 
Tisuć, pobre, i devet stotina, 

Odkad Šimun, zaštitnik prisveti, 

U nebesku slavu nam poleti. 

Pošto neg’ je glasno zapivao, 

Kad je Krsta na ruke primao; 
Slipac u hram božji došetao, 

Al’ nenadno očaji vid stekao. 

Tad razblažen na kobna kleče 
I drhćući molitvu izreče: 

„Sad odpusti, Bože gospodine, 
„Slugu tvoga da mirno umine; 
„Jer vidiše sada oči moje, 

„Obećano Spasenje nam Tvoje; 

„Šta postavi prid licem naroda, 
„Da obasja ljude svakog rođa“. 
Cim mu molba iz usta izleti 
Bogoprimac, časni Šime sveti, 
Sladko umre uzor pravednika 
I božjega pravog ugodnika. 
Joruzolim gdi se sveti bili, 

U grob očev tilo mu spremili; 
Blizu kule kralja Jozafata 
Baš od grada šestotiu’ lakata. 

U crnu ga zemlju postaviše, 

Nit mazaše, niti nakitiše; 

Tako Šimun bio naredio, 

Jer ukopaj skroman zaželio. 

I zato ga Gospod proslavio, 

A kršćanski puk ga počastio; 
Grobnicu mu sjajnu ogradio 
I k njoj uvik pobožan hrlio; 

Svetu Zemlju kadno oblažaše, 
Jozafata kulu pohadjaše, 
Bogoprimca grob je okitio, 

Iz bunara vodu raznosio. 

li. Kako je „ car Justin Mladji prinio 
tilo Svetog Simuna u Carigrad, oko 
570 godine. 



kad bilo prošlo pet stotina, 
Sedamdeset i više godina, 
;Persija se oružati stala, 

Svetom zemljom da bi ovladala. 
Justin care silnog Carigrada 
Nehti trpit, da svetinja strada; 
Svete moći časne kupit dade, 

Da ih hrani baš u tvrde grade. 

Al’ kad, brate, groba otvoriše, 
Simunovo gdino tilo biše, 

Svi se čudom velim začudiše. 

Čilo tilo kad mu opaziše. 

Čilo tilo, a zdravo zdravcato, 

Kano da je od kamena zđato, 

Grdi počiva ruhom omotano, 

Kano da ie tćlce pokopano. 

To se čudo na daleko čulo, 

Na daleko u carevo trulo 1), 

Stano resi carigradske dvore 
Poput zlatne med oblačim gore. 
Kad te glase care saslušađ, 

Sveto tilo u dvor prinit dao; 
Krasnu crkvu odmah sagradio, 

Sveto tilo u oltar stavio. 

1) Trulo je kubet, ili svodjeni krov, koji je 
prikrivao najviše i najbiranje krilo carskog- dvora 
u Carigradu. 



Odkapanje tila sv. Širauna u Zadru oko 1243 g. 


III. Kako su sićušne čestice Šimunovih 
moćiju bile iz Carigrada po svitu 
razdiljene. 



W3J|I<W 

jj-.ako dilo vele plemenito 
.^Razglasi se svukud glasovito; 
Bogoprimca, do svog grada bilog, 
Silni care da priniti čilog. 

To se čulo do Pariza grada, 

Gdino Karlo kralj vladaše tada, 

Car franački, Veliki nazvani, 

Sa junaštva daleko poznani. 

Baš udarit na Carigrad jaki, 

Da ga slušat bude vladar svaki, 
Silnom vojskom biše naumio: 

A bio bi, zaista, udrio! 

Na te glase od Istoka care, 

Po imenu prvi Nićifare, 

Kojino je Zadrane ljubio, 

Svete Stoše moći poklonio, 

Na sto briga jadan udario, 

Jer vojevat nije baš mario, 

A najmanje s kraljem Karlom Velim, 
Jer mu bilo dosta sKrumom smjelim. 

Šalje care svoje poklisare 
Pak zamoli, radi vire stare, 

Karla silnog, da ga rat umine, 
Nudeć dare privelike čine. 

Prizna Karlu carsko dostojanstvo, 

Pa potvrdi svoje na rič jamstvo, 
Izpisanom zlatnom pečatnicom, 

Od Šimina tila još česticom. 

Karlo silni od cara iskao, 

Sta iskao, eto postigao, 

Od mišice i od kolinice, 

Šimunova tila dvi čestice. 

Na te dare Karlo podjipnio, 

U svakoj je caru pogodio; 
Sahranio, posriđ svoga dvorca, 
Svete moći Sime čudotvorca, 

A kako je bogoljuban bio, 

Zadužbine mnoge naredio. 

Sve po zemlji bogatoj Franačkoj 
I njegovoj državi Nimačkoj. 

Svakoj posla po sitnu mrvicu, 
Umetnutu u zlatnu bučicu, 

Od moćiju Šime Bogoprimca, 

Da ju brani još poganog Nimca. 

I tako se po svitu kršćanskom, 

A najviše po kraju Poranjskom, 
Razletile moći Svetitelja, 
Čudotvorca Šime tišitelja. 

Dubrovčani, pomorci na glasu, 

Da svog grada moćima ukrasu, 
Silnom caru pošlju molbenicu, 
Svetog tila proseći česticu. 

Od tad, brate, sto gradova sjajnih, 
Grizdalo se s tih moćiju rajnih, 
Bogoprimca našeg Svetog Šime, 

I njegovo slavilo se ime. 

Al’ to bile malene iskrice, 

A od one oveće mrvice, 

Šta Nićifar Karlu darovao, 

A Karlo ih svukud razdavao. 

Jer Šimino neuvelo tilo, 

Carigrada posred sveđjer bilo, 
Nerazsipno, nigdi razpadeno, 

Nigđi gnjilo, nigdi razčinjeno. 

Ondi bilo, dok je carstva teklo, 

Pa napokon skrovito uteklo; 
Kadno dužde mletačkoga grada 
Posvojio stolnog Carigrada. 


IV. Kako je tilo Svetoga Šimuna prišlo 
iz Carigrada u Mletke, 1205 godine. 

hiljade i dvoje stotine 
još k tomu četvrte godine, 
ažd Dandolo Carigrad osvoji, 
sve blago za Mletke prisvoji. 
A najpače svetiteljske moći 

Htide Mlečić sebi samom smoći; 

Da u Mletke svraća poklonike, 
Svetog Šime bezbrojne častnike: 
Ono biše Andre Baldovinac, 
DruŽjakovljev jošte Angjilinac, 

Sta digoše Šime svetog tilo, 

Ko u crkvi Sofijinoj bilo. 

I u Mletke tajno odvezoše, 

Pa u crkvu lipu uvedoše, 
Apoštola Šimuna Revnoga, 
Imenjaka Šime Pravednoga. 

E bi tilo zdravo se držalo, 

Ka’ dotada, zdravcato ostalo, 
Od mramora raku priređiše, 
Te ga u nju odmah položiše. 

Četrest godin’ tu je počivalo, 

A u Mlecim sve je uživalo; 
Šta im adu tilo svetog Šime 
1 njegovo šta se slavi ime. 



sv. Siiue u Mlecima. 

V, Kako je tilo Svetoga Šimuna bilo 
prineseno iz Mletaka u Zadar, 1243 
godine 

Na hiljada i dvije stotine 
Četrdeset i treće g'odine, 

Udri Mlečić na zadarske mire, 
t)a ih strgne od hrvačke vire. 

Težko Zadru od te sile bojne, 

•Jec u kralja nebi sprave vojne; 
Tatari ga grozno oslabiše. 

Svu državu listom pustošiše. 

Klone Zadre, al ne klone vira, 
iNit će Mlećić igda imat mira: 

Svi plemići skupno izselili. 

_ Svom se kralju neiznevirili. 

\ iđjenija zadarska vlastela 
Zakloni se do kraljskog kaštela, 

Na dno luke s južne strane grada, 
Odakle se nad svim Zadrom vlada. 
Odi Pavlinska stara zadužbina, 
Sutivanska baš samostanima, 

Polacišća kraljskog u prikraju, 

^ Kolomane gdi vićaše kralju. 

Kotarim se ostali sbigoše, 

I u Ninu dome podigoše; 

Na Mlečiće svagdan udaraše, 

Nit počinka, nit mira davaše. 

Pust se Zadre jedva održaše, . 

Jer se u njeg nitko nevraćaše; 

Bilo viđit: grad će još opustit, 

_ Dužđevoj ga vlasti za nepustit. 

Kad to vidi dužde Teopolo, 

•Da proglasit svugdi naokolo; 

Kroza Mletke i još dalje tamo, 

Tko će k Zadru, okućit će amo. 
Ozvati se nitko neuzdaše 
Na đužđeve primamljive glase, 

Nit na blago, koje on nudjaše, 
Naselnike kad odsvud vabljaše. 

Svatko znao da s Zadranina težko 
Bojak biti, gdi srce vitežko; 

Sa Zadranina, ki dužda silnoga 
Pet put’ bili sve do mrtvih noga. 


To je dužda duboko smutilo, 

Te vićnika sazva čilo tilo, 

Da ga od te izbavi nevolje, 

Svojim svitom, kako znade bolje. 
Svi vićnici odmah uvidiše, 

Ljudska muđiost da neupliviše. 
Priobratit oprezne gradjane 
Od njihove pretvrde nakane. 

Sve mišljalm na jednu smieliše, 

Svome duždu savit podiliše: 

Samo moći Šime Pravednika 
— Eh, bila mu vazda čast i dika! — 
Osigurat duždu Zadar mogu; 

Mlečićima podat hrabrost mnogu; 
A privabit odporne Zadrane, 

Da u svoje povrate se stane. 

Puče proglas na četiri kraja, 
Naselbina da se kupi smaja, 

Kojano će u Zadru zasjesti, 

Sobom moći Šimine ponesti. 

Trinest kuća biranih plemića, 

Još toliko sitnog narodića, 

Pohrliše na radostne glase: 

Šimu da će imati uza se. 

Sveto tilo na brod ukrcaše, 

Mramor — raku praznu ostavljaše; 
Samo na nju pismo urizaše: 

„Sveti Šime ovdi počivaše". 

Na putu im loša srića bila: 

Oluja ih morem progonila; 

Na dno luke Zadru doplutaše, 

Kod Pavlina konaka pitaše, 
čim se tužni dvora dokopaše, 
Pristravljeni odmah razpoznaše; 

U rukam su sklonjenih Zadrana, 
Proti kojim galija poslana. 

Pritajiše svoje pravo ime, 

I slagaše, da ih grubo vrime 
Natiralo od Sirije puste 
Na Zadarske ostrviće guste. 
Šimunovo pako sveto tilo, 

Da je brata njinog negda bilo, 
Kog nosahu u očinsko groblje 
Da nepane u arapsko roblje. 
Smililo se dobrim pustinjacim 
Ter dozvole kukavnim došljacim, 
Da polože ono sveto tilo 
U grobnicu, jbšte posve čilo. 

Nu, kad vođji onih stradalnika 
Od samrti riebilo baš lika, 
Pustinjacim oda, bolan, milo: 
šimunovo da je ono tilo. 

Malo vrime zatim postojalo, 

Zatiranim se opata najalo. 

Svoga grada 'mire zaposjesti 
1 tudjince iz domov iztresti. 

Načel niče Zađulinić Frane, 

(Jjenerale flote odabrane, 

Sa dvojicom prvih prisjednika, 
Traži tilo Šime Pravednika. 

Pustinjaci nebili tad lini, 

Da ih drugi u tom nezamini, 

Stali noću tilo odgrćati, 

Jer tada im nitko mog’ smetati. 

U to bane Frane gjenerale 
I njegove do dvi mudre lale, 

Pri fenjeru fratre zatekoše, 

Sveto tilo gdino izvukoše. 

Perijandre nadbiskup dohrli 
I s njim mnogi svećenici vrli ; 

Te je svete moći izljubio, 

I oko njih narod okupio. 

Proslaviše sva zvona zadarska, 

Veseli se Krajina Kotarska, 

Pa otočje mora hrvačkoga, 

Sve od Raba ća do Zlarinskoga. 

I svečanu slavu načiniše, 

Sveto tilo u sam grad uniše, 

Baš u crkvu Gospoje Velike; 

Nek je više počasti i dike, 

Jzdiljaše mramor — kamenicu 
Uz prilipu ubavu sličicu: 

Gdi angjelak Bogoprirnca kadi, 
Ivano da ga nojskim percem hladi. 

Svi plemići spomen knjigu pišu, 

A na nju se sto i dva podpišu: 

Te ju shrane s onim svetim tilom 
S kamenicom, u oltaru bilom. 

Staru crkvu tada prizidali, 

Siminim ju imenom nazvali, 

Slavu daše Bogu mogućniku, 
Svetom Šimi svojem utočniku. 

Onda bilo sad se spominjalo; 

Da je lito tisuć proticalo 
Jošte k tomu par više’stotina 
Osamdeset i treća godina, 


Pa u crkvi tilo počivalo 
I velom se počasti štovalo, 

Za tri vika pedeset godina; 

A to bila svačija milina. 

Hvala, Tebi, Šimune Proroče, 

I pred Bogom mili nama oče, 
Sta privoli k nama jadnim prići, 
Iz svake nas nevoljo pridići. 



Vi. Kako je tilo Svetoga Šimuna bilo 
primišteno u današnju crkvu 1632 
godine, i to uz počasti Svekolike Dal¬ 
macije, a najskoii grada Šibenika. 


Jrp . 

//■: j|a ljutoga rata Ciparskoga. 

Sazna dužde od cara turskoga, 
■ sg Da namira vojsku podignuti 
Te grad Zadar u propast rinuti. 
Bedem gradski spram zadarske luke, 
Šimi Svetom baš od burnje ruke> 
Turskom topu nebi odolio, 

Toliko se s mora izsolio 
Reda bilo mire prigraditi, 

Pola crkve posve razoriti* 

Svete Moći u prigradak stavit, 

Pa lipše im ukopište savit. 

Težke brige Zadar okupile-, 

Turske čete Kotar osvojile; 


Sveto Tilo u kutu čamilo, 

Da se istom Bogu sažalilo. 
Strašna kuga Kotar zarazila. 

Te i Zadru, bisna, zapritila; 
Milost božja siti se Zadrana, 

Rad Si mina negdanjeg štovanja : 
Objavi se nikoj koludrici, 
Martinovoj rodom Đorotici; 
Opomenu gradjane Zadrane 
Zavjetne im pradavne nakane. 

E bi tako kugi se oteli, 

Svetu raku na oltar popeli; 
Slavu dali Šimi Svetitelju, 

Od zaraze moćnom štititelju. 

Tad na noge gradjanstvo skočilo. 
Novu crkvu brzo napravilo; 

Sveto Tilo u nju primistilo, 

Pa Šimuna dično proslavilo. 

Bila crkva svetoga Štipana, 

A od tada Šimina prozvana, 

G-di se svedjer dični Svetac časti, 
Bogoprimac, slad ka nača slasti! 
Baš hiljadu i šeste stotine 

Trestridruge po broju godine, 
Maj’ miscca šestmustog dana 
Bi na oltar raka postavljana. 

Kad začuli kršni Šibenčani, 

Da su već se spremili Zadrani, 
Proslaviti Šimu Pravednika, 

Kako nigda, sve od pamtivika. 
Počastit ga oni odlučiše, 

Jer od srca vele ga častiše; 

Svale se kesa: težak i vlastela, 
Osim grada, varoš i sva sela 
Te su novca skupili obilje, 

Naručili srebreno kandilje, 

Pravog ulja, skupog sam oto ka, 

Na stotine i još više oka. 
Ođabraše kitu poklonika, 

Od pučana i od plemenika; 

Koja ode Zadru bijelome, 

Na veselje Šimi Velikome. 
Nemogu ti pripoviđat slavlja, 

Sta ga Zadar Simuuu pripravlja; 
Pridruži se Dalmacija slavna 
Od Kotora do Krka pradavna. 

Ta je slava Boga utažila, 

Milosrdje njegovo taknila; 

Svaku pošast od Zadra tirala 
Svetom Šimi baš na tomu hvala; 
Ki nas brani od svake nemani, 
Svakog biča i bolesti stranih ; 

I od kuge i kolere ljute 
I od ognja i groznice žute. 

S toga k njemu hrli godimice, 

Puk pobožan iz svake župice; 

A na zavit otvarati raku, 

Da ukloni od nas pošast svaku. 

Mi se, Šime, tebi. utičemo 

I k’ oltaru tvomu primičemo; 
Budi nama svedjer u pomoći, 

I po danu i po crnoj noći! 


VII. Kako je $v. Šimun obranio na soč- 
bini nevinost banice Šubićeve od Bri¬ 
bira grada, šta je kod Bribirskih 
Mostina. 



jppo li je Kožulovo polje, 

,A za njime ubavo Banpolje, 

Od Benkovca do Skradina davna, 
Posrid kojih Ostrovica slavna, 

I Bribirski grade starodavni, 

Šubićevi gdino dvori sjajni; 

Gdi stoluje silni Pavle bane 
Na primorju od hrvačke strane. 

Na hiljadu i trije stotina 

Jedanesb’ još k tom godina, 

Grade Zadre Pavla odobrao, 

I svojim ga knezom izvikao. 

A1 kad, eto, pogani jezici 
Nedaj’ mira Pavlovoj banici; 

Pa ju soče radi grubog čina, 

A pred licem Pavla gospodina. 

Silno se je Pavle razsrdio, 

Pak banicu pred sud postavio; 
Usrid Zadra grada bijeloga, 

A pred crkvom Šimuna Svetoga: 

Da se pravda od obtužbe težke, 

A na oči sve pratnje vitežke; 

I pred licem tužitelja svoga, 
Mrmonjića župana mrkoga. 

Kad je sudac stranke saslušao, 

Još banicu pravu nenašao, 
Mrmonjiću svaku neprimao, 

Istinito čina neshvaćao. 

Pravo sudit po ljudsku nesn io, 
Dokle nebi čisto uvidio : 

Da na strani žalostne banice 
Ima kriva ii’ čiste pravice. 

Sve mislio na jednu smislio: 

Na sočbinu banicu sudio, 

Na moćima Šimuna svetoga, 
Pravednika na glasu veloga. 

Pred sud raku Svečevu doniše, 

I pokrov joj težki otvoriše, 

Pak pristupi banica ponosna 
Te zavika srčena zanosna: 

„Sveti Šime, božji Ugodniče, 

„Nad svim ljudim uzor Pravedniče 
„Štano grli Boga Nevinoga, 
„Nevinoga, na križ sudjenoga! 
„Zazivljem Te za moga svidoka 
„Protiv onog lažnog krivog soka, 
„Mrmonjića župana mrkoga, 
„Zakletoga dušmanina moga. 

„Pa se kunem na te moći svete; 

„ Ak’ sam kriva, evo me sapete; 
,,Ak’ sam prava, Ti, to posvidoči, 
„Tužitelja moga obezoči! 
čim banica kletvu izustila, 

Desnu ruku odmah postavila 
Na kolino Šimuna Svetoga, 
Štititelja svakog nevinoga. 

A nut, čuda, pobre, golemoga! 

Rikne župan obličja mrkoga, 
Mrmonjiću hudi tužitelju, 

I banice gadni crnitelju ; 

Rikne bisan, e ga munja šinu, 

Kao vihor iz suda uminu; 

Ruši lomi šta mu na put stane, 
Raztrče se gradu na sve strane; 

Jer pameću svojom je šenuo, 

Krvne oči natrag okrenuo; 

Crnog dila kazan doživio, 

Jer ga, Svetac, težko usvistio! 

Svi se tada od čuda priplaše, • 
Svetom Šimi velu slavu daše; 

A banicu nevinu priznaše 
I čistu ju svukad izvikaše. 

Odmah ona majstora tražila, 

Da bi zavit srebreni gradila; 
Svetom Šuni častrio zahvalila, 

Velo čudo ovikovičila. 

Pa na ploči od srebra suhoga, 

A do rake Šimuna Svetoga, 

Sud i čudo ona prikazala, 

Svetom Šimi velu šlavu dala. 




Banica Šubićeva na sočbini. 


VIII. Kako je Sv. šimun priskočio u 
pomoć na smrtom času banu bosansko¬ 
mu Štipanu Kotromaniću. 

Ban bosanski mogući Štipane, 

Po kolinu silni Kotromane; 
Krivorivce stao milovati, 

E bi ujemu htili ugadjati. 

Al’ i njemu crna cikla zora, 

Kad čas dodje, da umriti mora; 
Spomene se čiste vire svoje, 

Zazva Moći, šta u Zadru stoje, 
Svetitelja Pravednog Šimuna, 

Sve milosti i čudesa puna; 

Te zavit im, bolan, učinio, 

Nebi li se s Bogom pomirio. 

Pa on šalje dva svoja bratića: 

Malog Tvrtka i mrkog Vukića; 

Da prikažu gospodskih darova 
Srid Šiminih velebnih dvorova. 
Kada braća do Zadra prispila, 
Svetom Šimi odmah dohrlila, 
Zlatnu raku žarko zagrlila, 

Za ovog strica milost zaprosila. 

U to bane na prismrčku liga; 
Voštanicu do njega prižiga 
Neva Jele, Šubićevog roda 
Knjaževskoga i kipa i hoda. 












































Obći pogeld na vaku oilstraga 

Jelisava. kćeri ponosita, 

Zaručnica kralja Ljudevita, 

U sve glase stala naricati. 

Suze liti. lice pokrivati. 

A za svojim milenim babajkom, 

Kao negda za svom milom majkom ; 
A da bi se s Bogom pomirio, 
Pomirio, raja naužio. 

Nuti, brate, čuda nevidjena ! 

Zasja soba suncem ožaron i. 

A na pojav divnog svetog Starca, 
Od davnine zadarskoga parca. 

Šime sveti, eto se pojavi, 

Do uzglavja banu se postavi, 
Desnom rukom čelo milovao, 

S dragim Bogom njega radovao. 

Blažen bane od svita se razsta, 

Jer ga Šimun s dobrim Bogom sasta, 
Miloj kćeri lip amamet dade, 

Častit Šiniu nikad nepristađe. 

I kraljevska dična zaručnica, 

Jelisava krasna lipotica, 

Pod Šimino vrže se okrilje, 
Odabrav ga za svoje omilje. 

Kraljevske mu posla vele dare, 

Naresi mu crkve i oltare, 

A na sjajnoj zlatnoj srebra ploči 
Očev zavit na vike pridoči. 

Bilo onda tiauć tri stotina 
I pedeset i sedam godina, 

Kada slavni umiraše bane, 
Kotromanić na glasu Štipane. 



Sv. Šime pri umiranju bana Štipana Kotromanića. 


IX. Kako je kraljica Jelisava Mladja, 
žena kralja hrvatskc-ugarskoga Ljude¬ 
vita I. Velikoga, zavitovala srebrenu 
raku, 1380 godine. 



j)ta se sjaji uvrh crkve svete, 
.Uvrh crkve, gdi angjeli lete 
Nad oltarom, kom se narod spliva 
Gdi svećenstvo Bogu slavu piva? 

II’ je ono zvizda repatica, 

Gdi s nebesa sliće kano ptica; 

IP je ono dragulj plemeniti 
Šta angjelim moraj mio biti? 

Nije ono zvizda repatica, 

Već je zlatna, pobre, korabljica; 
Gdi počiva Šimunovo tilo, 

Sveđjer zdravo, čudnovato čilo. 

Od mirisne cedrovine zđata, 

čistim srebrom svukud okovata, 
Suhim zlatom odsvud zažežena, 
Odsvud slikom, hvojom nakićena. 

Dva angjela na laganim krilim 
O bok stoje, te i kretom milim 
Ruku svojih, e bi ju primili 
I u rajske visine, odnili. 

I tko £leđa čudo nevidjeno, 

Pita sobo čudno. zaDanieno; 


„Tko li sazda, tko li darovao, 

„Tko li crkvu škrinjom radovao ? 

„Sveti Šime, Sveče Pravedniče, 

„Prid koga se čitav Kotar stiče, 
„Bukovica i Podgorje tajno, 

,,I oto je uza more sjajno; 

„Sjajna raka, u kojoj počivaš 
„I poklone od nas sviju primaš, 
„Je P to zavit kojih inostrana 
.„Ili kipa nama nepoznana ? 

„Neće čudo nevirca uvirit 

„Za nevolju, kad mu viru hinit; 
„Zalud bi mu, Sveče, progovara, 
„Kad pred suncem on oči zatvara. 


























— 28 — 


— 29 — 


Sama raka pismenosti jasnom, 

Uz to jošte i prilikom krasnom, 
Progovara, kako .povist, piše, 

Tko ju sazđa, čiji zavit biše. 

Jelisava ćerca ponosita 

Kotromanić’ bana glasovita, 

Našoj Posni silnog gospodina 
Od petstotrn’ i više godina 

IJdade se za kralja Veloga 
Ljudevita imenom Prvoga, 

Koga izbra sva Hrvačka slavna, 
Ungarija, krasna zemlja ravna. 

U svoj sili i kraljevskoj moći, 

Jedna želja Jelisavu toči, 

Jedna želja, šta srca napunja 
Podanika obadviju kruna. 

Još kraljica muško nepovila, 

Cijano bi kraljska kruna bila, 
Poza otcem silnim Ljudevitom; 
Stade prosit molbom poklonitom, 

Po hrvačkom starom običaju, 

Šta nauči u svom zavičaju, 
Moćnog Sveca Šimu Pravednika, 

I pred Bogom majka zaštitnika: 

„0, Simune, božji ugodniče, 

„I veliki majka zaštitniče, 
„Pokloni mi od srca poroda 
„Na utjehu mozijih naroda; 

„Eto tebi rake dragocine, 

,,A od srebra čile kraljevine, 

„Eto zavit sve zemlje Ungarske 
„I junačke sestrime Hrvačke!" 

Pa kraljica s milim vojnom svojim 
Dođje k Zadru i s ćerama trojim, 
I)a izpuni zavit sveti oni, 
Svetitelju da se još pokloni. 

Na te glase sav se Zadar prene, 

Te u susret svom vladaru krene, 
čim u luku silan on prispio 
Prid grad, koji vas okićen bio. 

Prid obhodom stari nadbiskupe, 

Oko kog se svi popovi kupe; 

0 bok njima gradski načelnici 
Pa pučani i silni vojnici; 

Nad svih glavam sve se nešto iskri, 
Na nosilim velebno se krisi: 

Bi rek, pobre, danica je zvizđa 
Takva ti je nevidjena gizda. 


IP pred gradske sišla zvizda mire ? 

Ili oganj iz zemlje izvire ? 

Nit pa zvizda prid zadarske mire, 
Nit iz zemlje vatra da provire ; 
Već je ono slavno sveto tilo, 
Bogoprimca Šimuna sveg čilo; 
Suhim zlatom, kadifom i svilom 
Uznešeno srebrenim nosilom; 

Pa se cakli na jutarnjem suncu, 

G-radskih vrata na visokom kljuncu ; 
Svitlom kralju znamen sveti mira, 
Kako tada učila je vira. 

Mudri kralju kad to ugledao, 

I Zadrana ljubav razabrao. 

Sa dvorjana brojnih dičnom kitom 
Pristupio dušom poklonitom, 

Da celuje one svete moći, 

Kima htjedne i kraljica doći; 

Da iz prosi od Boga sinčića; 

Svim narođim mudroga kraljića. 

Pa je kralju zlaćene ključeve 
Tvrdog Zadra, didine ujčeve, 
Posve ganut na ruke primio, 
Načelnike zgodno pozdravio. 

čim je gradu na vrata ušao, 

K Šime crkvi odmah on pošao; 
Da zahvali Svemogućem Bogu 
I njegovu Svetome Proroku. 

A kraljica, s trima kraljevnama, 

Iz galije, kićenim ladjama, 

Do Šimine crkve pošetala, 

Zavit vršit šta je obetala. 

Pred kovčeg je Šimin poniknula, 

A do sebe ćerce zaklonula, 

Ter celuje svetilačke moći, 
Proseć, da joj budu od pomoći. 

Neg kraljicu vruća želja sleti, 

Ter desnicom u raku uleti, 

Livi prstić od Šimine ruke 
Trže, izpod lipe svoje struke. 

I sakri ga medju nidra bila, 

Sve gledajuć da bi ga ođnila. 

Al’ nut’ čuda, pobre, golemoga, 
Grdi kraljicu izdala je noga! 


Sva bez svisti ona crkvom vrlja, 
Rek bi, brate, da se baš kotrlja; 
Pusta rana osu se nidrirna, 

Ljuta bolca zvekne u jetrima. 

Toj bolesti nitko se domislit, 

A likari ka’ da će pobisnit; 

Tek iz nidra prstić izvadili 
I kraljici pamet povratili. 

Pogrišku je jadna uvidila, 

Ruci prstić pravo pristavila; 
Odmah prstić ruku prihvatio, 
čudnovato uprav zacilio! 

Jelisava sva je razkajana 
I od zdravlja prsi uzigrana, 

Skide s sebe kraljevske nakite 
Pak ih Svetcu pruži obavite: 

I prstenje s desne ruke svoje 
I koprenu vezenu u troje, 

Svitlu krunu draguljem posutu, 
Pred njom vidiš u noći po putu. 

I to dosta kraljici nebilo 
Te odluči, da bi se zgradilo 
Odmah smista, što lipše počilo, 
Za Svečevo čilo sveto tilo. 



Kraljica Jelisava prikazuje zavitnu raku Sv. Šimuna. 

Tor dozivlje vištoga majstora, 

Iz onoga zlatarskoga kora, 

Po imenu iz Milana Frana, 

Po zanatu baš meštra izbrana. 

„Gradi, Frane, kovčeg plemeniti, 

„Suhim zlatom srebro ćeš gasiti; 

„Ceđ rovinom škrinju uđiljati, 4 

„Te ju srebrom posve okovati. 

»Svale nek vidi Svetog Starca Šima, f 

„Kako Krsta, baš na ruke prima; 

„Baš kako ga divno naslikao 
,,I na platnu Giotto prikazao. 

,,A da pamti sva unučad pozna, 

„Kakvu ljubav moj je vojno pozna, 

„Od Zadrana, dičnih sokolova, 

„Koje dužde uzaludno lova: 

„Kleši, Frane, onaj doček bajni; 

„Ivleši, Frane, Šimin izkaz sjajni; 

„Kleši, Frane, veselje gradjan$ko; 

„Kleši, Frane, lice veličansko. 

„A pak, nemoj, zaboravit tužnu 
„Jelisavu bez sinčića, dužnu 
„Svetitelja, da počasti svoga, 

„Do zavita, njega dostojnoga. 



V 

Sta kraljica Frani kazivala, 

Višta momčad u srebro klesala; 
Pak sinula raka plemenita, 

Prava dika čitavoga svita. 

I na njojzi Frane slovom piša, 
Kraljičinu pravu svetu misa, 

Da to znadu budući vikovi, 

Čiji li su ono svi kipovi: 

„Prorok Šimun, čije baš je krilo 
„Divičinog Isusa primilo, 

,,U toj raci, Pravednik, počiva, 
„Rajskog mira da se nauživa; 

„Po zavitu, šta ju- sazda silna 
.,1 moguća kraljica, obilna, 
„.Jelisava, ka se Mladja zvala, 

,,S Ljudevitom Velim štano se udala. 

„Na hiljadu ter i tristotine 
„Osamdeset baš ravno godine; 
„Milanjanin vrli meštre Frane 
„Dovrši ju sa sve četri strane". 



i 


Brodolom, 

X Kako je Sv. Šimun spasio od 
brodoloma hrvačkog vojvodu Karlu 
Dračkoga, Maloga nazvana, 1376 g 


Kralj Ljudevit Zadar osvojio, 

Od Mlečića, zemlju očistio, 
Kraljevini hercega je dao, 

U Zadru mu stolicu sazdao. 

Baš je tekla tisuć tristotina 
Još šesdeset deveta godina, 

K Zadru prispi herceže hrvački 
Karlo Mali, po priziVku Drački. 

1 njegova dična vojvodinka 
Margarita rodom Anžuvinka; 

A po babi oba Arpađići, 
Ljudevitu daleki sestrići. 

Margarita svitla vojvodinka 
Moli Boga uvik bez počinka; 

Da joj dade od srca poroda, 

Na veselje njezinih naroda; 

Kojega bi kruna dopanula 
Kraljevine rodne od Napulja 
I baština Ljudevita Silnog, 

A bez djece, još do tada, biđnog 

Kad u Zadar prispi Margarita, 
čula ona od hrvačkog svita: 

Da se Šimi majka zavituje, 

A da mužko čedo joj daruje. 

Od veselja sva se razigrala, 

K Šiminoj je crkvi pobrzala, 

Pa je zavit kraljski učinila, 

Kad bi sina, vesela, povila. 

Šta prosila silna vojvodinka 
Izprosila, porodila sinka; 
Uadislavom ona ga prozvala 
I Šimi ga svetom prikazala. 

Malo vrime za tim postojalo, 

Karla Malog u Napulj pozvalo, 
Da zauzme napuljsko pristolje, 
Jer narodu žensko priko volje. 

Pripravio od mora gjemiju, 
Hitroplovku na jadra galiju, 

Da odplovi niz Jadransko more, 
Gdi su vali kano prave gore. 

Pukla hora, da se odputuje, 
Vojvodinka staia da tuguje; 
Težko njojzi Zadra ostaviti 
I Šimuna više nečastiti. 


Izprosila od moći česticu, 

Pohranila u zlatnu bučicu, 

Da joj bude Svetac u pomoći, 

I po danu i po crnoj noći. 

I tako su Zadar ostavili 
I veselo iz grada' jedrili, 

Do Solina i do Velog Rata, 

Gdi ih noćca iznenada hvata. 

A po noći udri garbinada, 

Uprav ravno od crnog zapada, 
Na pučini galiju zatekla, 

Štano jedva od kraja utekla. 

Upalila žestoka nevera, 

Sve galebe niza kraje ćera, 
Spremalo se a baš strašno vrime, 
Šta mornaru pritisnulo time. 

Goni Karlo starog kapetana: 

Do tri puta ladja zaveslana, 

Da pribrdi prvi udar vitra, 

Da umakne jađrenjača hitra, 

Od grebena povrh Verunića, 

I od sika Golubskog školjića, 

Šta su na nju prožderni zijali, 
Nebili ju morem pokopali. 

A1 sva muka uzaludna bila 
Nevera se gusto zdunajila: 

Sa svih strana ladju oklopila, 
Zadnja ura njojzi udarila. 

S desne siva, a sa live grmi, 

Et’ oluje suhe sve po krmi; 

Sa svih strana strašno zaurlalo, 
Orno more brdom talasalo. 

Zadnje jiđro jedva zamotali 
I Škotom ga teke privezati, 

Kad na prvo bijes udario 
l pri vrhu jambor polomio. 

Mirkoviću, stari kormilare, 

Na jambore pošalje mornare. 

Da privežu ljutu pukotinu, 

E bi ladju strna’ u pučinu, 

Da je svrati od grebenja blizkog, 
Štano strši izpod mora nizkog, 
Kamo ladju natirava struja, 

Kao ljuta u procipu guja. 

Ali ni tom svaka da pomaže, 

Brod prikrcat kormila nesmaže; 
Nebi druge nego steretiti, 

Velu propast barem odmititi. 

Te za spasit skupi život goli, 
čitav teret namali hitaj doli; 
Svežnje bacaj, do santine skoči, 
Iz bačava ruso vino toči. 

Mali Karlo propast videć strašnu, 
Nedočekat ni zoru sutrašnju, 
Zapomaga Svetoga Šimuna, 
Zaštitnika od morskih šijuna. 

Pa mu zavit odmah učinio, 

Kada bi ga od mora spasio; 
Povratit se Zadru bijelomu, 
Poklonit se tiln svedenomu. 

Nije herceg uprav dorekao, 

Orkan strašni odmah utišao; 
Popuhnuo lahor majestrale 
I sve ladje Zadru doplutale. 

Karlo hrli crkvi Šimunovoj 
I klanja se onoj raci novoj, 

Šta ju sazda Jelisava krasna 
I kraljica nada svima časna. 

Te on kuje srebrenog zavita, 

Odi galija plovi ponosita, 
Ponosita sa malim jedriljem, 
Šimunovim velim pod okriljem. 

Nek se znade, da mu život spase 
Bogoprimac na molbene glase, 
Koji goni od mora šijune; 
Slava, tebi veliki Šimune! 



XI. Kako je srbski despot Gjorgje Bran- 
ković, 1439 godine, zavitovao Sv Ši- 
munu vezenu pregaču. 

Nu pogledaj Stara Simu svetog, 

Na dnu rake na uznak ležećog, 
Prikriva ga krasna pregačica, 
Pregračica sitna vozačica.. 

Ona ti je svilom ušivena, 

A na mrežu čipkom nazvezena, 
Zlatnom srmom gusto priplitana 
I pulijom gustom pirlitana. 

Biser pismo na njoj jasno piše 
Našim slovom, čiji darak biše; 

Pa gatajmo, Štano pismo kaže, 

Jer ti ono očito ndjaže. 

„Sveti Šime, Bogoprimitelju, 

„Moj veliki dični Svetitelju, 

„Od nevolje spasi mene težke, 
„Despot’ Gjorgja, zemlje ti vitežke" ! 

Tajit neću Jurja Brankovića, 
Hrabrenog srbskog despotovića, 
ota na zavit, tužan, k Šimi priđe, 
Da ga riši od turske zaside. 

Silni Murat zemlju poklopio, 

U sužanstvo čeda odvodio: 

Stipu sina i ubavu Maru, 

Da joj cure nebilo u paru. 

To je Jurja ljuto zabolilo, 

U sred srca težko obranilo, 

Pa on moli Rim papu svetoga, 
Eugjena brojem četvrtoga: 

Da okupi vladare kršćanske, 

Da sataru vojske otomanske; 

Nad Srbijom da sloboda sine 
Od nasilne nekrstove tmine. 

Kad je njega papa saslušao, 

Sve je kralje na savit pozvao: 

Da udare na sultana silnog, 
Oslobode srbskog kneza virnog. 

Kad te glase Murat obaznao, 

Odmah vojsku svoju razaslao, 

Da ulovi Jurja Brankovića, 
Glasovitog srbskog despotića. 

Na hiljadu i četri stotina 
Trestidevet još tomu godina, 

Turska vojska, ka vrelo olovo, 

Sa svih strana stisne Smeđerovo; 


Zavitna pregača despota Brankovića. 

Glavom despot tu je stolovao, 
Nenadinje jošte nečekao; 

A bez vojske sili da odoli, 

II’ Muratu da se on pokloni. 

U toj stisci druge mu nebilo: 

Pomoć prosit jedino prudilo; 

Grad pridade svom Lazaru sinku. 
Odputova u zemlju latinsku. 

Prva njemu vela briga bila, 

Da b’ Srbija štitnika dobila, 

Kojino će branit zatočnike 
I kršćanske sve prave vjernike. 

Na tu misal kad Jurje došao, 

Zadru gradu ravno došetao: 

Pokloni se Proroku Svetomu, 
Zaštitniku Šimi Velikomu; 

Koji brani našu svetu viru, 

Od svih onih, koji ju zatiru; 

Pak mu krasnu raku uresio, 
Pregačom ga lipom okitio. 

Negda bilo sad se spominjalo, 

Prid Šimom se kršćanstvo sastalo, 
Uz Hrvata Srbin je klanjao, 

Prot Turčinu složno s njim skladao. 
Sveti Šime, naša vela diko, 

Ti pomozi, kad nemože niko, 

Da se braća pred tvojim ćivotom 
Skladno slože dušom i životom 
Pa da tebi u sva grla bratska 
Zaori se krasna .pisma naška, 

Od Dunava do Soluna grada 
Pa od Zadra sve do Carigrada. 

XII. Kako je sv. Šimun obratio na pra¬ 
vu viru bosanskog propovidnika kri- 
vovirca Bogumilskoga, oko 1300 
godine. 

llava, tebi, Šimune Proroče, 

Svim kršćanim dobri mili oče, 
Koji štitiš čistu viru svetu, 
Progoneći neviru prokletu: 
Kakono si nevirce bosanske, 

Hulitelje nauke kršćanske; 
Bogomile, prokleto im sime; 

A svegj slavno bilo tvoje ime! 

Na Isusa'oni su režali, 

Božansku mu krunu otimali; 

A Mariju oni su psovali, 
Divičanstvo njojzi poricali. 

I ta kuga Bosnu zarazila, 

Iz Bugarske kad je prohodila; 
„Bože miluj“ oni su pivali, 
Bogomilim po tom se prozvali. 
Neuk narod lako zavarali; 

Himbeno se vuci sakrivali; 
Propovidač, za novac kupljeni, 

Vabi narod jadan zaslipljeni. 

Te on bane k ravnom Zemuniku, 
čiju čuo znamenitu diku, 

Priko Like i Travnika grada 
I još dalje sve do Carigrada. 

Gdi se sliču svi Kotari ravni, 
Bukovica i Skradine slavni, 

Baš pred crkvu svete Katarine, 

A na sajam zar svake godine. 
Navalilo svita na hiljade; 

Poklopilo pitome livade, 

Po Piketu čadorje napelo, 

Na sve strane ražnjeve nateglo: 

Tu se omari tusta zaoblica, 

Tu se toči rumena kapljica; 

Mišćići su skladno zadiplili 
I momci se kola dohvatili. 

Kad derneka svakom dosta bilo, 

U pridvečer da će na počilo, 
Zaoriše bubnji talambasi, 

Zavijali svileni pojasi, 


Vidjenje Bogumilskog propovidnika. 

Navrh bačve, a na srid livade, 
Propovidač urlikati stade; 

Da on nosi svitlost bogomilsku, 
Koja pruža svu utihu virsku ; 
Kojom da je čovik uvik sritan, 
Blagoslovljen i baš dugo vičan; 
Viruj, samo, šta ti više moći 
Pa vruć u raj odmah ti ćeš poći 
Kad je tako narod oslovio, 

Na Isusa Boga navalio: 

Prosti čovik da samo bijaše, 

Koga Gospa naravski radjaše. 

Na te riči mnogi se pobunu 

Te ga smista svim glasom prokunu; 
Pozivljuć se na Šimu Svetoga, 
Zadarskoga Štitnika Veloga. 
Bogopsovac jedva je umaka, 

Od naroda, šta mu neda štaka; 
Pograbio niz to polje ravno, 
Pobigao, pobre, baš neslavno. 

Jedva se je sritno zaklonio, 

U sobicu pustu zatvorio, 

Dočepao svilene dušeke, 

Zavuka se u perine meke. 

Tvrdi san mu vedje zaklopio, 

U duši ga nemilo smutio: 

Pojavi se začudno vidjenje, 

Šta ga nagna u velo štrašenje: 

Do uzglavja eto ti Šimuna, 

U desnici sablja kao munja, 
Zamahnuo iz svih naramaka, 

Pa mu dade svišćenja ovaka: 
„Težko si se, sinko, ogrišio: 

-Moga puka viru povridio; 
„lsukrsta milog razsrđio. 

„Divu Majku podlo ocrnio. 

„A na povik virnoga mi puka, 

„S Zemunika šta me je zahuka, 
„Evo, tebi, zadnju usvist dajem, 

„Ili da te sotoni pridajem: 

,,Man’ se, sinko, krive vire tvoje 
,,I pogledaj one moći moje, 

„Zadru gradu šta su na primorju, 
„Položene u bilom mramorju. 

,,I pogledaj one lakte davne, 

„Šta grliše Božje ruke slavne; 

„I pogledaj oba oka vedra, 

„Šta vidješe Isusova njedra. 


„Iz tih njedra žarka ljubav grije 
„Svakog stvora, šta svita uzrije; 
„Pa i tebe, poluvirče ljuti, 

„ Štano Boga onako razljuti. 

„Eh, svidi se, od nevire tvoje, 
„Pouzdaj se u zaštite moje; 

„Isus dobri sve će ti prostiti, 

,,I s Marijom lipo izmiriti. 

,,I pokaj se od svih griha tvojih, 

„Da t’ odriše namisnici moji, 

,,Ki no služe sjajne one dvore, 
„Gđi se meni svake hvale ore“ 

Tek je Starac ričcu dorekao, 

Iz sobice mahom iznikao; 

Poluvirac od sna se prenuo, 

Od upele strašno se zblenuo. 

Mutne oči tužan razklopio, 

Suzarn ih je silno orosio ; 

Istinu je odmah uvidio, 

Pravoj viri opet se vratio. 

K Zadru gradu vrčem pošetao, 

Uz put svakom čudo povidao, 
Šiminu je crkvu pohodio, 

Slavom Sveca vazda uznosio. 

Pak mu ploču od srebra .poklanja, 

Na koj majstor sve po tanko sklanja: 
Noćno u snu Svečevo javljenje, 
Pokajničko opeta svidjenje. 

Zemunik se vazda ponosio, 

Pravu viru da je obranio; 

A s pomoćju Svetoga Šimuna, 
Milosrđja i ljubavi puna. 

Do dva puta barem svakog lita, 
Okupi se poklonička kita. 

Baš pred crkvom Svete Katarine, 
Poluvirac gdi psova istine; 

Pa se krene k Zadru gradu bilom 
Pod pucnjavom o barjaku svilnom, 
Stigne brzo od Crnoga Ptoči, 

Šime Svetog crkvu tad uoči, 

Skida kapu svaki prolazniče, 

Pa zaviče: Svece Zaštitniče, 
Bogoprimče. budi u pomoći 
I po danu i u crnoj noći. 

U čast Svecu pak molitvu mole; 

Dok se crkvi na vrata pomole; 
Zasviraju orgulje srebrene, 

Da se tresu vratnice caklene. 

Ljube raku, oltar oblizuju 

Pak na ploču pravo pokazuju. 
Na nutrnjoj od zaklopca strani, 
Kad se spusti nizdola u vani: 

„To je zavit popa bosanskoga, 
„Krivovirca baš bogomilskoga, 
„Od Šimuna u snu usvišćenog, 
^1 na viru pravu obraćenog. 



Zadarski plemić Fanfonjić s majkom zahvaljuje sv. Širaunu na ozdravljenju 


XIII. Čuda i milosti Sv Šimuna, koja 
su jošter prikazana na srebrenoj raci. 


fJlSad smo, pobre, raku ogledali, 
Nismo svaku na noj razgledali, 
A na njoj sujošter mnoga čuda, 
Koja stvori Simunova ruka. 

Pa pogledaj do oltara velog 
Još zavića ima tu pripetog, 

Od milosti Šimom izprošenih, 
Uzdarničkom rukom poklonjenih. 
Pa da učiš knjige starodavne, 

Grdi se pišu sve istine slavne. 

Šta učini naš Šimune sveti, 

Teško da bi shvatio s pameti. 

A kad bih ti sve poviđa’ tanko 
Ter od zore, o tnoj mili ranko; 

Sve do noći pak i do ponoći, 

Ne bih moga’ sve u kratko reći. 
Eto, dakle, da ti brzo pričam 
Samo ono, čemu nisi vičan; 

Da nabrojim samo po imenu, 

Od kog imam barem uspomenu. 
Ozdravljenje zadarskog ditića 
Od plemena starih Fanfonjića; 

Onda onog momčića malenog, 

Od šimuna s nova uskrišenog. 



Utopljenik ođ sv. Šimuna uzkrišen. 

A sočbine do dvi lipe slike, 

Na kojima bilo puno vike; 

Jer zakletvom na Svečevom tilu 
Božja kazan prisje krivom dilu. 
Pa biđnika, kog Sotona kruta 
Držala je dugo obsidnuta; 

A1 kad Sveca u pomoć zazove: 
Odmah skine sotonske okove. 
Sve to, pobre, sama raka kaže 
I ii srebro prid očima slaže; 

A ne triba da ti pisme prave, 
Kad u glavi imaš oči zdrave: 



Sočbina redovnika. 


Pa pogledaj Svetog Sime raku, 
i na njojzi srebren’ ploču svaku; 
Razabrat ćeš, šca se dogodilo 
1 rad česa zavit učinilo. 



Sočbina gradjana. 


XIV. Kako je Sveti Šimun ozdravio 
neizlicivo sapetoga Zadranina Antu 
Frana Zanki, 1810 godine. 


Vidje T, pobre, Šimino Svetište, 
Šta ga štiti slikano nebište, 

Sta ga rese orijaške slike, 

Odi se vide Jelisave dike ? 

Vidje P, pobre, a do slike desne 
Poviš’ vrata, zavite uresne? 

Nad zavitim onu štaku hromca, 
Okovanu viticom od bronca? 

To je zavit Svetoga Šimuna 
Zadranina Zankić Franantuna; 
Prošlog vika desete godine, 
Svidočanstvo začudne istine; 

Ku napisa svojom živom rukom, 

A da bude svakomu naukom; 
Kako ga je Šime ozdravio, 

Jer ga likar ličit neuspio. 

Kad Napoljun zemlju osvojio, 

Od pandura četu ustrojio; 
čilu momčad od kršnih Zadrana 
Sokolova dičnih Šibenčana. 

Pa ih šalje na krajinu ljutu, 

Da đušmana nemilo utuku; 

Na čelu im Zankić arambaša, 
Silan momak, prava dika naša. 
Kad Cetinu četa prigazila, 

Rika ih je brza zanosila; 
Arambašu ljuto progonila, 

Pola tila te mu salomila.j 
Slomljena ga Zadru donesoše 
'I nemoćna u krevet legoše; 
Likare mu namah prizivahu 
I svaku mu pomoć pridavahu. 
Zalud bila od likara pomoć, 

Jer Zankića stegla ljuta nemoć; 
Izgubio polu svoga tila, 

Likarija za njega ne bila. 
Lazarom ga, bidnog, proglasili, 

Jer melema njem’ nenahođili; 

Ter na štaki on, jadan, hramao 
I zdravlju se nigda nenadao. 

Pa je tako čilu godinicu 

I još k tomu dana stotinicu, 

U krevetu nevoljan čamio 
IP o štapu jedva izlazio. 

Dok ne svanu Šimin blagdan lipi. 
Kad se Zadre ka’ neva nakiti: 

Nuti našeg bolnog Franantuna, 
Hramljuć ode u svetog Šimuna. 

Pa se Svetcu žarko zavitova 

Da ga zdravljem, moguć poradova; 
Dočepa se skalice kamene 
Te no laži do rake srebrene. 

Pa cei uje ono sveto tilo, 

Eda bi mu u pomoći bilo; 

Od rake se jedva odilio 
I skalicom opet salazio: 

Štaka mu se iz ruka izmakla, 

Niza skale nizbrdo se stakla, 

Pa ju lovi tužan pokloniče, 

Dok u Šime pomoći zaviče. 
Odkracao niz crkvu kićenu. 

Da dobiti vodicu krštenu; 

Opet štaka s ruke odpuzala 
[ na tle se mahom skotrljala. 

Pa nut čuda, pobre, rievidjena: 
Zankiću je noga ozdravljena, 

Više štaka njemu netribala, 

Jer je noga čvrsto postupala. 

To gledao Ante Duplančiću, 

A uz njega Amedej Fabriću, 

I čudu se vele radovaše: 

Svetom Šimi častim hvalu daše. 
Kada sutra Zankić k crkvi priđe, 
Svetu raku da opet obiđe, 

Prene mu se naglo desna ruka, 

Oil koje mu bila težka muka; 
Namiri se Grandis pop Antune, 

Karlo Perlin u te pare sune, 

Pa se čudu oni zadiviše 
I proroka Svetog prosiaviše. 

Trećeg dana eto Franantuna, 

Da počasti svetoga Šimuna: 

Uši mu se same otvoriše, 

A s očiju mreme se spustiše. 

Pratio ga pope Miiašine 

I Don Marko, pope, Maletine; 
Zdrav zdravcata njega pozdraviše, 
Svi Šimuna lipo proslaviše. 


XV. Kako je Sveti Šimun ozdravio 
hromoga Rabljanina, komu likari ne- 
znali lika, oko 1650 godine. 

Ij . 

; Jgokliknula vila s Velebita, 

“te? Sa Rišnjaka, vrha uznosita; 

^ Poslušaj me, ti, pučki pisniče, 

Eno Raba, šta iz mora niče. 

1 on časti Šimu Svetitelja, 

Narodnoga velog Štititelja; 
Mornaricu svoju zavitova, 

Da ju Šime štiti od vitrova. 

Neg poslušaj čudo Raba grada, 

Gđino jedan, bolan, težak strada: 
Sprednule mu obedvije noge, 

Ni maknut se više one moglo. 
Ličilo ga čudo od li kara, 

Ali bolest mnogo godin’ stara; 
Sudjeno mu trpit uvik bilo, 
Zaboravit na to zdravlje čilo. 

Stala njega vruća želja stezat, ' 

Kako bi se Zadru da dopeljat, 

Na poklone Svetitelju Šimi, 

Pod okrilje svoje da ga primi. 
Jedva nakon mnogo godinica 
Izpuni se njegova željica; 

Dovuče se do Šimine crkve 
Lazareći, a uz boli trpke. 

Na stepene jadan poklekao, 

Pak se u Svetca dugo zagledao ; 

U duši se svojoj pomolio, 

Y Žarko ga je za zdravlje prosio. 

Cim molitvu žarku izustio, 

Na noge je skokom poskočio; 
Topiti se stao od veselja, 

Uvalit glasno Šimu Svetitelja. 

Svi prisutni vele osupnuše, 

Kad Lazara klicanje začuše ; 

Gledaše ga časak prije speta, 

Sad ga vide na nogam uzpeta. 
Sviđočanstvo oni to pružiše 

Lovri Fondri, što no knjige piše: 

0 čudesim Bogoprimca Sime, 

Slavno bilo njegovo sveto ime! 

Rabljani se silno radovaše, 
Svetitelju velu diku daše; 
Godimice raku otvarahu 
I na zavit k Zadru putovahu. 
Ima tomu lita dvistotina 

I još k tomu petdeset godina, 
Da je hromac bidan ozdravio, 
Svetog Šimu svukud proslavio. 



XVI. Kako je sveti Šimun ozdravio di- 
vojčicu Dumu Anticu Brnićevu iz Silbe, 
1856 godine; koja je jošte u životu. 

Nezaniiri, dragi pobratime, 

Da te vodim do lipe mođrine 
I dubine sinjega Jadrana, 

Gdi se cakli Silba uravnana. 

I do vrata Bernićevog doma, 

Gdino reste tank ovita poma, 

Koju goji gospodja Perina, 

Po imenu, supruga Franina. 

Nije palma, nego ćerca mlada, 
Roditelja svakolika nada, 

Za kom čezne kapetane Frane, 
Kad oluja ladjom motat stane. 

A kakva je, da je vidiš, pobre, 

Nije ona od zemaljske kore, 
Angjelskoga struka i pogleda 
Pa ti na se ni pogledat neda. 

A kad piva, Ijubko s glasom stresa, 
Da ti srce u grudima plesa; 

Svak se kupi, da je mirno sluša, 
Jer se pravo nauživa duša 


One pisme lipe milovanke, 

Šta ju spiva u mladjane danke; 
Kojom slavi Šimuna Svetoga, 

Kao svoga likara veioga. 

Eno, sidi, tanki vezak veze, 

Pribire ga na čipke i mreže, 
Dumantica, ponosna curica, 
Tankovito uza to pokliča: 

„Baš mi bilo sedam godin’ dana, 

„A bila sam zdravlja odabrana, 
„Kad'me stigne težka ljuta bolca, 
„Ka me svali doli izpod stolca. 
„Igrala se s malenom vezlicom, 

„Do trpeze s majčinom ručicom; 
„Iznenada žigne u kostima, 
r »Brat me probi kruto u niđrima. 
,,/apomagah, pa se sruši doli 
„Od pretežke i žestoke boli, 

„U grlu me stezat oštro stalo, 

„Da mi sasvim pameti nestalo. 
„Probudih se u mom krevetiću; 
„Majka, strina uza me nariču ; 
„Sapelo mi noge obeđvije, 
„Trzavica svukuda probije. 

„Zaludu me na likove dali, 

„I likare odsvud dozivali; 

„Na rukam me sgrčenu nosili, 
„Zaluđ svaka, da bi me pružili 
„Tužan oče k domu dojidrio, 

„I Dumicu bolnu zagrlio; 

„Od žalosti sav se pogruzio, 
„Tužan, tužnu, milo tetošio/ 

„Od tuge se malo razabrao, 
„Trabakula opremati stao; 

„Diđa bimu odmah dozivao, 

„Da bi njega stari svitovao. 

,,01i u Trst, oli k Rici Senjskoj 
„Mene vodit, bolnici prvenskoj, 

„Na vičan je glasovitih ljudi, 

„Od um i ča na glasu posvudi. 

„Kad je dide te glase slušao, 

„Otcu Frani ovi savit dao: 

„Da u Zadru jedan čovik ima, 

„Lik ari ma ki prednjači svima. 
„Skočio se Ivane Juriću, 

„A još brže Frane Supičiću, 

„Bila jiđra svojski razapeli 
„I na brod su mene pomeli. 


4 

„Čim u Zadar skupa doplovismo, 

„Na obalu Rokovu prispismo, 

„U naručaj majka mene primi 
„Pa me nosi Žilićevoj Vici. 

„Otac s didom skupa izađjoše, 

„Šimi Svetom u crkvu podjoše, 
„Sutra raku Svečevu otvorit, 

„Za me, jadnu, Bogu se pomolit. 
„Dok su ona tražila plovana, 

„Uze mene moja mila nana, 

„Kuma Viče kroz grad nas provede, 
„Šime Svetog u crkvu uvede. 
„Karantuna Jerka ugledasmo, 

„Kog na Silbi od davna poznasmo; 
„Lipo nas je pope dočekao 
„I za svaku odmah razpitao. 

„Kad je Jerko u riznicu uša’, 

„Da naredi otvor rake sutra, 
„Ponese me majka do moćiju, 

„S kumom Vicom, baš suznih... očiju. 
„Iz dna duše sve se pomolismo, 
„Svitlu raku sladko izljubismo; 

„Da je meni baš naslada bila 
„Čuti miris onog Svetog tila. 

„čim je majka stala silaziti, 

„Poče meni tilo vrpoljiti; 

„Majci rekoh, da me spusti doli, 
„Jere da me ništa već ne boli. 

„I doista, čim se zemlje takoh, 

„Noge mi se izpraviše *tako, 

„Pa ja podjoh ka’ da nemam ništa. 
„Da sam zdrava ka’ prvih godišta. 
„Ja ne mogu sada izkazati 
„Radost velu, koju viro\ati 
„Ne bi nitko, tko prokuša nije 
„Šta je zdravlje, kada ubah priđe. 
,,A još manje, šta je majka rekla, 
„Vica kuma kad je hitro klekla, 

„I Šimuna Svetog zavapila, 
„Suzama se rađostno oblila. 
„Neznain kako iz crkve ođosmo 
„I kod broda sve naše nadjosmo, 
„Šta ostaše silno zapanjeni 
„Videć mene hodit, zadivljeni. 
„Sam se dide na noge skočio, 

„Pa na provu vesel priskočio, 
„Kapu skide, prikloni kolina 
„I proslavi čudesa Šimina. 


„Ocu Frani onda besidio : 

— Jesli, sinko moj, sada vidio, 

— Da je likar nad likare Šime, 

—• Slavilo se svuda njeg'vo sveto ime! 

„Sutradan smo raku otvorili, 
„Bogoprimcu srčeno hvalili, 

„Od srebra mu ploču poklonili 
,,I na toj smo izkaz napravili: 

„Kako klečim priđ njegovim likom, 
„Gdi ga molim molbom privelikom, 
„Šta se samo dade pomisliti, 

„Nigda ričju pravo izraziti. 

„Svetom Šimi, da je vazda slava, 
„Gđigod ima od kršćana glava, 

,,I od danas pak do uvik vika, 
„Budi njemu vela čast i đika“. 



Bernićev srebreni zavit. 

XVII Kako Zadarski Varošani časte 
Sv. Šimuna i kako je Sv. Šimun spa¬ 
sio život Anti Cvitanoviću Zadarskom 
Varošancu, 1856 g, koji još žive i 
svidoci istinu 

Ima tomu baš pet godin dana, 

U zadarskih vrlih varošana 
Tražio sam pisma starodavna 
I Šimina dila veleslavna. 

Namira me namirila prava, 

Na čovika poštena i zdrava, 

Na Antuna zvanog Marelića, 

Baš dvornika plemića Strmića. 
Ante meni pripovida svašta: 

Kako varoš zadarski je nasta; 

I kako je Gospu od Milosti 
U Šiminu baš crkvu primisti 
Te i zašto svi su Varošani 
Svetom Šimi od srca odani, 

Jer učini Ovitanovu čudo, 

Šta se, pobre, na daleko čulo. 

Pa običaj varoški pradavni, 

Kim se časte Svetitelji glavni. 

Po kućama i po gornjim Stanim, 
0 Božićnim velim svetim danim. 
Varoške se starešine skupe, 

Koledaju sve varoške -upe, 

Lipe pisme svakoj kući poju, 

A domaći onda ih napoju. 

To su pisme od davne starine, 

Pune soka i prave miline: 

Najskol’ ona o Svetome Šimi, 

Šta odmah se svakog srca primi. 
Pivaju jiP divojke Stanarke, 

Kad iz polja banu u prikrajke, 
Gdi poviri vitki Šimin zvonik; 
Tad zaori skladni ovi poklik: 
„Sveti Šime, ruko sveta, 

„Koj’ nebesa sva, stresaš; 

„Ti si organ glasoviti, 

„Koji zvoniš zimi i liti. 

„Kada sunce krilom krili, 

„Sveti Šime milo dili; 

„O prislavno Sveto tilo, 

„Koje s’ u rukam božjim bilo. 


„t vi, mlade divičice, 

„Bud’te Bogu nevistice; 

„Dobre pute odberite, 

„A tašćine ostavite. 

„Tašćine su veli grisi 

„Koj’ nedadu Bogu prići. 

„Mi idemo vanka grada, 

„Naći ćemo Boga mlada. 

„Gdi ga diva porodila 
,,U jasle ga postavila, 

„Svemu svitu navistila, 

„Da j" Isusa porodila, 

„Postavila silne straže 
„Da Isusa ne poraže, 

„0 Isuse, budi hvaljen, 

„Posve vike vikom, Amen. 

Ovu pismu varoške pivaju, 

Kad krosnaju i kuću spremaju; 
Te zazivlju Šimuna Svetoga, 

Da ih brani od pada svakoga. 

Tu je pismu vazda popivala, 

I Šimuna srcem zazivala, 
Margarita od Cvitanovića, 

Kad gojila Antuna sinčića: 

Baš je šestu godinu prošao, 

Kad je ljuto, malen, nastradao; 
I da nebi Šime Svetitelja, 
Grobnica mu bila bi postelja. 

Rano jutrom na dvajstčetri sičnja, 
Poustajat kad su dica vična, 
Margarita kuću opremala, 

Dok se dica stubištem verala; 

Na četvrtom podu visokomu 
U velome Cvitanića domu, 
Sučelice Svetomu Ivanu, 

Izpred Pila, gdiuo kola stanu. 

Stubište je otvoreno bilo, 

Od uzduška jednog okomito; 
Na vrh njega sušilo se rublje, 
Margarita oko kog sredjuje. 

A dica se rublja dohitrila, 

Kako bi ga brže dohitila, 
Poskakujuć okolo priručja, 
Zahitajuć iz svega naručja. 

Mali Ante nesretno zaskoči, 

Prik’ priručja naglo se izboči; 
Niz uzdušak on se strmoglavi, 
Jadnu majku nemilo ustravi. 

Jadna majka padat’ ga gledala, 

Niz« stube u nesvist padala; 
Samo šta je Šimuna zazvala, 

Sve uhvanje u Njeg polagala. 

U čas Ante na tlehu ležao, 

Ka’ na bedri da bi počivao, 

A desnicom glavu upačio, 

Ka’ od šale, da je dičak sio. 

A ni nokta on slomio nije, 

Već se sladko i od srca smije; 

I zaklikne, da počasti ime 
Spasitelja Svetog svoga Šime. 

K majci svojoj odmah uzlazio, 
Ležeću ju jošter nahodio; 

Pa ju stade milo dozivati 
I oda tla odmah podizati. 

Sva radostna majka zakliktala, 
Svoga sinka namah prigledala; 
Našla zdrava, osim strgotina 
Na vrh glave i ter na pestima. 
Sletile se brojene komšije, 

I sve srodne Anti familije; 

Pa na čudu Bogu zahvališe, 
Roditeljim veselje činiše. 

Antu Malog crkvi odvediše, 

I Šiminu raku otvoriše; 

Počastiše božjeg Ugodnika, 
Pravednika Svetca zaštitnika, 
četrestsedam godin’ je proteklo, 
Cvitanova da je to zateklo; 

Te on danas svakom čisto kaže, 
Srebren zavit, kojino ne laže; 
Roditelji, što ga postaviš«, 

Kad Šimunu slavno zahvališe: 
Šta im spasi njinog sinka Antu, 
Cvitanova majstora na glasu 



XVIII. Kako je Vjšanin Toma Marko- 
vina poklonio S. Šimunu zlatnu krunu, 
na 9 Studenoga 1817 g. 

t yeć poznaš grada Visa tvrdog 
i predstraži pomorja hrvačkog, 
Djino je vazda bogat bio, 
Junačtvom se hrabrim proslavio. 
Bogati, ga vinova lozica, 

A još više pritila ribica, 

Posrebrena srdela komiška, 

Priporita i ridka škardica. 

Kad je Inglez otok osvojio, 

Prošlog vika pristup se brojio, 
Pocrkala riba znamenita, 

Zatrla se vrsta plemenita. 

Jadan ribar osiromašio, 

Jer novčića od nikud izbio, 

Na sve strane tražit tužan stade, 

Da se ribe opeta pomlade. 

Samo jedan pravi Višanine, 

Po imenu, Toma Markovine, 

Pravog lika ribi nalazio 
I sav otok od glada spasio: 

Uteče se Šimunu Svetome, 

Zaštitniku vrlom ribarskome, 

Da bi od Zadra on na Vis pogleda/ 
Nebi li se riba opet polegla. 
čim je zavit Tome učinio, 

Silu ribe odmah opazio; 

Da mu mreže nemogle ođolit 
Svu množiju u taj mah polovit. 

Pa izvršit odmah zavit podje, 

K Zadru gradu na poklone dodje, 
Da počasti Šimu Svetitelja, 
Ribarskog vrlog pokrovitelja. 

Pa on kuje a od zlata krunu 
Svu biserja i di-agulja punu, 

Na stotinu i više dukata 
Sali u nju samog suhog zlata. 

Pa ovinča ono mudro time 

Dobročinca našeg Svetog Šime; 

Nek se ori slava privelika, 

A sve u čast Šime Pravednika. 

XIX. Kako je nika neplodnica Murte- 
rinka izprosila sina u Sv. Šimuna, 
oko 1850 g. 

Jes’ vidio, dragi pobratime, 

U svetištu našeg Svetog Šime, 
Ponajvišu ploču od zavita, 

Šta je od srebra suhoga salita? 
Visi ploča o desnoj oltaru: 

Prikaživa onu pismu staru: 

Da je majka sina isprosila, 

Svetom Šimi jer se pomolila. 

Jer tu vidiš Šiminim prid licem 
Kako žena padaše ničice; 

Gdi je Svecu do nog’ postavila 
Malo čedo, šta je tek povila. 

To je bila mlada Murterinka, 

Po imenom tanana Katinka, 

Deset godin da se je udala, 

A još nigda’ čeda neradjala. 

To je težko njenom vojnu bilo, 

Te mu vele dušu raztužilo; 
Neagledat od srca poroda, 

Naimati milost od Gospoda. 

Sva je kuća svakog blaga puna, 

Da nefali ni zlatnoga runa; 

Ali pusta, ka’ mrka grobnica : 

Ne ozvanja dičja veselica. 

S tog na Katu pade rečenica, 

Daj’ prokleta ona neplodnica; 
Kojano će kuću ugasiti, 

Gdi je došla sviju raztužiti. 

Jadnu Katu pritisnula mora, 

Da joj srce bidno puknit mora; 
Niti jide, niti išta pije, 

Neg se suzam gorkima zalije. 
Obilazi crkve i oltare 

I jezikom prašinu s njih tare; 
Nebi li je Gospod uslišao; 
Materinstvom milim radovao! 
Jednom tako k Ninu gradu pošla, 

1 Zečevoj dobroj Gospi došla; 

Na Duhovsko narodno proštenje, 
Majci Božjoj na čast i poštenje 
Pobožnost je svoju obavila, 

Sve dužnosti svoje izpunila; 

Prid crkvu je \ eć bila izašla, 

Da bi svoje za povratak našla, 


Al’ pred crkvom tad začu guslara, 
Gdi pribire iz svog pametara, 

Sve pismicu za pismicom skladnom, 
Po načinu na drnek navadnom. 

Jedan pita, da mu on zapiva: 

Kak’ Ilija gromovnik zasiva; 

Da počasti svetog imenjaka, 

Da napoji slipoga gorštaka. 

Drugi želi, Roka svetog čuti; 

A treći se napola razljuti, 

Štano guslar o Nikoli svetom 
Tek pismicu izkresao netom. 

Ali guslar na to malo pazi, 

Te on piva šta pamet nalazi; 

A čineći ugoditi svima, 

Zapomaga našeg Svetog Šima, 

Onom pismom, lipo ukićenom, 

Od dikljanskih čoban’ pripivanom, 
Kad na pomol crkvi Svetog Šime 
Rano dodju, da mu slave ime. 

Pa kako je Jelisava silna. 

Glasovita kraljica umilna, 

K Zadru prišla, da izprosi sina 
U svetoga Šime Gospodina; 

I kakono zavitova raku 
Nepazeći na činu ikakvu, 

Gdino sada baš počiva tilo, 

' Nerazsipno, cilovito čilo. 

Kad tu pismu Kat« poslušala, 

U dušak ju vrčem pozobala; 

K Zadru bilom odmah poletila, 
Svetom Šimi zavit učinila. 

Da je spase od sramote vele, 

Virna da će biti mu odsele, 

Izprosi 1’ joj od srca poroda, 

Da će slavit u vike Gospoda! 

Još godina pravo ndjztekla, 

Šta je Kate zavita izrekla: 

A već sina radostna povila 
I k Šimi ga svetome đonila. 

Cvitanovićev srebreni zavit. 


XX. Kako je Sv. Šimun očuvao po 
drugi put grad Zadar od kuge, 1774 
g., i kako je opat Preradović tom pri¬ 
godom darovao srebreni kalež. 

Na hiljadu i sedam stotina 
Četrdeset četvrta godina. 

Kotare je kuga zarazila, 

Mnogo ljudi kruto pogubila. 

Baš početkom misec’ listopada 
Od kuge je Dobropoljac strada, 
Punoš dodje k Zadru Kujađine 
I Ivane njegov jedin sine; 
Neznajući da su okuženi, 

Babindubu jedva privezeni, 

Bolan otac nasred puta leže, 

A sin Ivan do grada đobježe, 

Da u družtvu drugih poklonika 
Započasti Šimu Pravednika, 

A na blagdan njegov, štano pada 
Osmog dana misec’ listopada. 

Ka’ Punoši, tako i Kotarci, 

Šta prispiše Šimunovoj raci, 

Biše kugom ljutom zahvaćeni, 

A ne biše jadni uvireni. 


Neg’ se svojim kućam povratiše, 

Od zaraze dobrim poumriše, 

A grad Zadar osta obezbjedjen, 

Od bolesti drugi put noštedjen. 

Jer Zadrani daju slavu Šimi, 

Ki na Krilo Krsta Boga primi; 

Pa on njizih od zaraze štiti, 

Dok mu budu vlrni sinci biti. 

Kad to čudo Kotar uvidio, 

I on Šimi zavit učinio; 

Da će jednom raku otvarati, 
Svetitelja svom dušom štovati. 

I od tada Kotar osta zdravo 

Baš od kuge, da tjj kažem pravo; 
Časti Šimu, moj pobre, srčeno 
Ako želiš zdravlje poštedjeno! 

Kako ga je lipo počastio, 

Preradović opat vrli Mijo, 

Srebren kalež Šimi darovao 
I na zavit u Zadar poslao. 

Dobropoljac kad se okužio, 

Posedarac kneže obolio, 

Opatovljev desni prijatelju, 

Od ditinstva mili družitelju. 

Te je opat milog pobru svoga, 
Zagovorom Šimuna Svetoga, 

Od bolesti krute izbavio, 

Jer ga Svetac čudno ozdravio. 

Još danas se kaležem srebrenim, 

Od Prerada Šimi poklonjenim, 
Sveta misa pod pjevanjem dvori, 
Sveto tilo kada se otvori. 

Te pre<l rakom Šimuna Svetoga, 
Misuik moli Boga velikoga, 

Za Prerada i za Posedarca, 

Da ih združi uza Šimu Starca. 

Tako i mi, moja braćo draga, 
Naslidujmo pobožnog Prerada, 
častit Šimu, da nam dade zdravlja, 
A po smrti nebeskoga slavlja. 

XXI Kako je Sv. Šimun oslobodio 
limu Pakoštanca od turskog sužanj- 
stva za ljutoga rata od Kandije, oko 
1660 g 


D 

ma tomu davna pametara:^ 

|Pred Šiminom rakom stotin’ dara. 
'Ž^Stotin’ dara od srebra i zlata, 

* A med njima veriga kovata. 

Sva od krutog gvoždja salivena, 
Teškim klincim svuda obtočona, 
Plugo volov’ nebi je raztrglo, 

Par majstora ni u dan razvrglo. 

A Šimun ju sveti dotakao, 


Dotakao samo popipao, 

Okov ciknu, rek bi ni željezo, 


Tako se je sam samac prerezo. 
Pa poslušaj čudna dogodjaja, 

Šta ga stara knjiga izražava, 
Onih doba kada Turčin ljuti 
Kotar ravni poda se prikuči. 
Ima tomu uprav par stotina 
Još pedeset i koja godina, 

Za ljutoga rata od Kandije, 

U Kotarim da se krvca lije. 
Bio junak Pakoštanim Šime, 
Resilo ga baš to lipo ime, 

Šta na Turke ljuto udarao 
I težke im brige zadavao. 

Kad na Ribnik naši udariše, 
Pučke čete sve se okupiše 
Oko slavnog Sorića serdara 
I hrabroga Smiljanić prvara. 
A1 im brate, huda srića bila, 
Zarada ih ljuta privarila: 

Na bojištu mnoštvo ih ostade, 
A više ih u robstvo dopade. 
Medju njima Sorič pop Štipane, 
A uz njega brabri Bibinjane, 
Sukošanci i Biogradjanci 
I zadarski kršni Varošanci. 
Ista sudba i Šimu dostigla 
Jer ga težka rana oslabila, 
Dostiže ga Filipović beže. 

Te mu ruke na opako sveže. 
Nehti beže Šimu pogubiti; 

Već se na njem htio izkaliti: 
četovanje ljuto osvetio, 
Okovana u podrum bacio. 


Bidan sužanj u Glamoču čami, 

Nebilo mu od nikuda kami; 
Odkupit se jadan nemogaše, 

A život mu pusto Jodijaše. 

Dositi se brižan sužanj Šime 
Onog Sveca, čije nosi ime, 

U zdvojnosti k nebu oči diže, 

Iz dna srca ovako zaniže: 

„Oh! Šimune Sveti,imeniče 
„Od dušmana mili Zaštitniče, 

„Svrni oko a do sužnja Šime, 

„Koji nosi tvoje lipo ime. 

„Tamnovati više on nenože, 

„A nikoga da mu šta pomože; 
„Mrzak život kruto omrznuo, 

„Jer na pola eto iztrunuo. 

„Izprosi mi od Boga milosti, 

„Da mi dušu od tila oprosti, 

„Kad mi sunca više naviditi, 
„Pakoštana mojih nestigniti. 

„Šime Sveti, sve moje uzdanje, 

„Ti si moje jedino uhvanje, 

„Primi dušu, ili riši tilo, 

„Da bi jednom patnji kraja bilo! 

To izreče od slabinje klone, 

U sanenu mrtvicu utone; 

Te on vidi: Starac doletio 
I okove s zida razrišio: 

Probudi se, svoje oči tare, 

Neoi htio, da ga sni privare; 

Pipa noge, eto oproštene 
Lisičine na ruci primljene! 

Zemlji kleče, Bogu slavu dade. 
Svetitelju, ki izpuni nade; 

Dokopa se vrata od podruma. 
Jednim mahom širom ih razdrma. 

Još ni zora nije zarudila, 

Ni danica lica pomolila, 

Kada Šime u obore pane, 

Posred crne guste noćne tame. 

Sve pospalo kano pozaklano; 

Pa se Šime vere potihano, 

Dokopa se velike kapije, 

Oko sebe stegne bukagije. 

Zatrča se niz to polje ravno, 

Dok je stiga’ kod Knina u Plavno 
Omrknuo; rano osvanuo, 

U Kistanje brzo dopanuo. 

Trećeg dana, radost nenadana: 
Zagledao svojih Pakoštana; 
Rodbinu je redom izgrlio, 
čudni sanak na sridu iznio. 
Digoše se listom Pakoštanci, 
Pramalićem kano brzi janjci; 

Sve leute hitro okitiše, 

K bilom Zadru mahom zajidriše. 
Bakijiću, kršni kapitane, 

Predvodio svoje Pakoštane; 

Kad je Zadra bilog ugledao, 
Dževerdarom prvi haber dao. 

Ili grmi, ii se zemlja trese, 

II’ udara more o primorje? 

Niti grmi, nit se zemlja trese: 
Pakoštanac uz kubure kreše: 
„Sveti Šime, kruno sveta, 

,,Koj’ s nebesa često stresaš, 

„Ti si jorgan glasoviti, 

„Koji zvoniš zim’ i liti. 

„Kada sunce krilom krili, 

„Sveti Šime milostivi, 

„Ja sam grišnik, a dostojan 
„Tebi ići dobrovoljan". 

Podiglo se malo i veliko, 

Od Pašmana pa sve do u Diklo; 
U susrete pakoštanskoj četi, 

Ka prid svima u Zadar uleti. 
Razviše se svileni barjaci 
I zastave kano i oblaci; 

Sav se narod bogoljuban sleti, 

K onoj crkvi, gdi je Šime Sveti. 
Zaorila pisma nabožnica, 

Zasvirala orgulj veselica; 

Šimina se raka otvarala, 

Vela misa odmah se pivala. 
Božja služba teke dovrvila; 

Na celov je raki dovršila, 

Prid oltar se sveti postavila, 
Pakoštanska četa, brojna bila. 

A za njom se mnoštvo nagracalo, 
Ka’ srdele u mrižje vezalo; 

Sve da bi se proso posipalo, 
Nebi do tla zrno dopiralo. 

Pred svima je Pakoštanac Šime: 
Livom drži od okova lime, 

Šta ga, tužna, za devet godina 
Sapinjali kruto u kostima. 


K raki stupi i moći poljubi, 

Od veselja zacvoknuše zubi. 

Orosi ga suza radostnica, 

Dotakla ga Šime korabljica. 

U tronuću velom duše svoje 
Trže Šime sužanjske okove : 
Pred rakom ih lipo razapeo, 
Angjelima na ruke popeo. 

Kad to vidi množtvo pobožnika, 

U glas jedan skladano povika: 
„Tebe, Boga, hvalim, da je dika 
„Šime Svetog našeg zaštitnika; 

,,Ki no slobod od Turčina dade, 
„Robske lance razbi u komade; 
„Pa i nama dao doživiti, 
„Domovinu slobodnu viditi". 



Murterinkin srebreni 

Kršćanska se pobožnost neprestano hrani na događa- 
lma Isusova života kako nam ih donosi Evanđelje. Isusovo 
je prikazanje u hramu njegova svojevrsna objava ljudima. 
Među prvima je tu objavu o Isusovu mesijansko—božan¬ 
skom poslanju primio sveti starac Šimun. Doživljaj je to pun 
svjetla, radosti, ushita i proročkog zrenja. Šimun je u 
susretu s malim Isusom i njegovom majkom Marijom doži¬ 
vio da mu je život posve ispunjen i osmišljen. Duh Sveti mu 
je život obogatio i nagradio vjerom u obećanoga Mesiju, 
"ada su ga njegove oči vidjele i svima koji su unaokolo 
lajali on ga je predstavio. Bogatsvo je svojih osjećaja 
pretočio u pjesmu, blagoslov, prorokovanje i veličanje 
Djeteta što ga uzbuđen i radostan drži u svome naručju. 
Evanđelist Luka nam je Šimuna ocrtao najljepšim riječima 
što se mogu izreći o nekom čovjeku: "Bio je pravedan i 
pobožan i očekivao je utjehu Izraelovu. 

Sveti Šimun trajno živi u čašćenju Zadrana i čitave 
Nadbiskupije zadarske. Šimun i Zadar postali su nerazdvoji¬ 
vi. Već stoljećima ne prestaje povorka pobožnih štovatelja 
dolaziti moćima svetoga Starca da preko njega primi objavu 
Isusa Krista, da po njegovu primjeru slavi Isusa Krista i svoj 
život u pravednosti i pobožnosti, pod vodstvom Duha 
Svetoga, upriliči životu svoga Sveca i Zaštitnika. 

Pobožnost je Zadrana našla svoj odraz u pjesmi i 
-lici, a najveći joj je dokaz velebna srebrno—zlatna škrinja u 
Kojoj počiva sveto tijelo. Ove, 1980. godine, navršuje se 
600. obljetnica dovršenja Svečeve škrinje. Tu obljetnicu 
označujemo također i ponovnim izdanjem Pučke pismarice 
koju je 1903. godine objavio svećenik don Luka Jelić, 
profesor Bogoslovije u Zadru. Ta je knjižica danas prava 
bibliografska rijetkost. Svjedočanstvo je svoga vremena o 
živoj predaji, pobožnosti i nepresušnom pjesničkom 
pučkom geniju što gaje potaknuo sveti Šimun. 

Dok iznosimo jedno svjedočanstvo prošlosti, živo 
:-limo da ono našemu pokoljenju, posebice Godini svetog 
'.me, bude nadahnuće i poticaj da se, poput naših predaka, 
tvori istini i milosti Isusa Krista, koji nam neprestano 
zrenosi naš zadarski svetac i zaštitnik pravedni i pobožni 
starac Šimun. 

Zadar. 25. travnja 1980. 



Zvonik sv. Šimuna u Zadru. 

